CELEX: 62017TN0711
Language: el
Date: 2017-10-13 00:00:00
Title: Υπόθεση T-711/17: Προσφυγή-αγωγή της 13ης Οκτωβρίου 2017 — Spinoit κατά Επιτροπής κ.λπ.

15.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/20
            
         Προσφυγή-αγωγή της 13ης Οκτωβρίου 2017 — Spinoit κατά Επιτροπής κ.λπ.
   (Υπόθεση T-711/17)
   (2018/C 013/33)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Bernard Spinoit (Σαρλερουά, Βέλγιο) (εκπρόσωπος: H. Hansen, δικηγόρος)
   
      Καθών-εναγόμενες: Ευρωπαϊκή Επιτροπή και Ευρωπαϊκή Υπηρεσία Εξωτερικής Δράσης
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να κρίνει την παρούσα προσφυγή-αγωγή παραδεκτή και βάσιμη·
            
         κατά συνέπεια,
   
               —
            
            
               να ακυρώσει τη μη χρονολογημένη και ηλεκτρονικά υπογεγραμμένη απόφαση της 3ης Αυγούστου 2017 με τίτλο «Αίτημα αντικαταστάσεως του κύριου εμπειρογνώμονα αριθ. 3 της συμβάσεως ENPI/2016/381-920 SOFRECO “Πρόσληψη τεχνικής βοήθειας για το πρόγραμμα στηρίξεως της εφαρμογής της συμφωνίας συνδέσεως (P3A III)”»·
            
         
               —
            
            
               να κρίνει ότι είναι αναγκαία η πλήρης αποκατάσταση της υλικής ζημίας και η ικανοποίηση της ηθικής βλάβης που προκλήθηκαν στον προσφεύγοντα-ενάγοντα από την κατάφωρη προσβολή του δικαιώματος στη χρηστή διοίκηση, η οποία έγκειται στην έκδοση της μη χρονολογημένης και ηλεκτρονικά υπογεγραμμένης αποφάσεως της 3ης Αυγούστου 2017 με τίτλο «Αίτημα αντικαταστάσεως του κύριου εμπειρογνώμονα αριθ. 3 της συμβάσεως ENPI/2016/381-920 SOFRECO “Πρόσληψη τεχνικής βοήθειας για το πρόγραμμα στηρίξεως της εφαρμογής της συμφωνίας συνδέσεως (P3A III)”»·
            
         
               —
            
            
               να καταδικάσει τις καθών να καταβάλουν στον προσφεύγοντα-ενάγοντα αλληλεγγύως και εις ολόκληρον το ποσό των 209 950,00 ευρώ προς αποκατάσταση της υλικής ζημίας και το ποσό των 15 000,00 ευρώ προς ικανοποίηση της ηθικής βλάβης·
            
         εν πάση περιπτώσει,
   
               —
            
            
               να καταδικάσει τις καθών στο σύνολο των δικαστικών εξόδων·
            
         
               —
            
            
               να επιφυλαχθεί επί παντός νομίμου δικαιώματος, αξιώσεως, λόγου και ενδίκου μέσου του προσφεύγοντος-ενάγοντος.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων επικαλείται έναν μόνον λόγο, ο οποίος αφορά παράβαση ουσιώδους τύπου, καθόσον, αφενός, δεν δόθηκε στον προσφεύγοντα-ενάγοντα η δυνατότητα να εκφράσει την άποψή του πριν από την έκδοση της προσβαλλομένης αποφάσεως και δεν είχε πρόσβαση στα έγγραφα της υποθέσεως που τον αφορούσαν και, αφετέρου, η αιτιολογία στην εν λόγω απόφαση δεν δίνει τη δυνατότητα στον προσφεύγοντα-ενάγοντα να κατανοήσει όσα του προσάπτονται.